JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 22.02.2018, ora 900, în sala de ședință a Consiliului Local al Comunei Archiș, cu ocazia ţinerii Ședinţei Extraordinare de Consiliu Local ,convocată de către d-nii consilieri locali Bun-Faur Ioan, Crîjmar Den-Cristian, Denuţ Andrei, Denuţ Florin, Horhat Pavel-Nelu şi Rezban Pavel. La şedinţă participă 10 consilieri locali din totalul de 11, d-l consilier Horhat Pavel Nelu.

La ședință participă, d-na Guttman Mirela din localitatea Archiş, d-nii Alb Traian şi Valea Nicolae, Puleac Loghin, cetăţeni ai localităţii Groşeni, d-l Bătrîn Ignat din localitatea Nermiş.

Președintele de ședință, d-l Denuţ Florin prezintă Ordinea de zi:

1. Proiect de hotărâre privind alegerea viceprimarului comunei Archiş.

Președintele de ședință, d-l Denuţ Florin,supune la vot Ordinea de zi, 10 consilieri locali sunt ,,pentru”, este adoptată Hotărârea Consiliului Local nr. 15/22.02.2018.

Se trece la proiectul de hotărâre privind alegerea viceprimarului comunei Archiş.

D-l consilier Denuţ Florin propune din partea grupării PSD pe d-l consilier Denuţ Andrei.

D-l consilier Alb Dănuţ spune că gruparea PNL nu are propuneri.

D-l consilier Bociort Den-Vasile îl contestă pe d-l consilier Denuţ Andrei , afirmând că are PFA sau II , afirmând că este incompatibil cu funcţia de viceprimar şi arată o copie a CUI-ului.

D-l consilier Denuţ Andrei recunoaşte că deţine PFA şi renunţă la candidatura pentru funcţia de viceprimar al comunei Archiş.

D-l Pantea Nicolae propune să-şi depună toţi consilierii demisiile.

D-l consilier Denuţ Florin îl propune pentru funcţia de viceprimar pe d-l consilier Crîjmar Den-Cristian .

Se trece la efectuarea votului.

După încheierea votării se numără voturile din care rezultă că 9 consilieri au votat ,,pentru” şi unul ,,împotrivă”, este adoptată Hotărârea Consiliului Local nr. 16/22.02.2018.

În continuare, d-l Pantea Nicolae îl felicită pe viceprimarul nou ales, dorindu-i succes în noua funcţie şi precizând că votul dânsului a fost ,,pentru”, dacă sunt justificate proiectele şi pentru bunul mers al comunei, care este prioritar.

De asemenea îl sfătuieşte pe noul viceprimar să facă demersuri pentru a modifica semnătura electronică şi să ia legătura cu consultantul pentru proiectul cu grădiniţa şi pentru a continua proiectul pentru achiziţionarea tractorului de deszăpezire cu GAL-ul şi mai precizează că la bugetul de stat nu există datorii.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Extraordinare din data de 22.02.2018.

PREŞEDINTE DE ŞEDINŢĂ SECRETAR

FLORIN DENUŢ GHEORGHE-FLORIN ANTA